На основу члана 116. став 1., 2., 5., 9. и 13. и члана 117. став 3.тачка 4. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17), Скупштина општине Владичин Хан, на седници одржаној дана 17.12.2017. године, донела је

**Р Е Ш Е Њ Е**

 **O ИЗМЕНИ РЕШЕЊА О ИМЕНОВАЊУ ЧЛАНОВА
ШКОЛСКОГ ОДБОРА ОСНОВНЕ ШКОЛЕ**

**„ВОЈВОДА РАДОМИР ПУТНИК“ У ЏЕПУ**

**I**

 У Решењу о именовању чланова школског одбора Основне школе „Војвода Радомир Путник“ у Џепу („Службени гласник Града Врања“ број 12/14 и 22/15), врши се измена у тачки 1. у делу из реда запослених, подтачка 1. тако што:

**Разрешава се дужности члана Школског одбора**

- Саша Илић, професор математике, Мртвица.

**Именује се за члана Школског одбора**

**-** Марија Ђорђевић, професор енглеског језика и књижевности, из Владичиног Хана, с. Кржинце

**II**

Изборни период новоименованог члана Школског одбора траје до истека мандата Школског одбора именованог Решењем о именовању чланова школског одбора Основне школе „Војвода Радомир Путник“ у Џепу број 06-87/6/2014-01 од 01.06.2014.године („Службени гласник Града Врања“, број 12/14) и Решењем о измени Решења о именовању чланова школског одбора Основне школе „Војвода Радомир Путник“ у Џепу, број 06-152/13/2015-01 од18.11.2015. године („Службени гласник Града Врања“, број 22/15).

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

 Правни основ за доношење овог Решења садржан је у одредбама члана 116. став 1., 2., 5., 9. и 13. и члана 117. став 3.тачка 4. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања. Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3. тачка 4. и став 5. наведеног Закона прописани су разлози за разрешење пре истека мандата појединих чланова укључујући председника или орган управљања установе и то када се покрене иницијатива за разрешење члана органа управљања на предлог овлашћеног предлагача, односно због престанка основа по којем је именован у орган управљања, као и да изборни период новоименованог појединог члана органа управљања траје до истека мандата органа управљања.

Како Саша Илић, наставник математике именован из реда запослених више није у радном односу у овој школи, што је представљало основ за именовање за члана органа управљања из реда запослених, именовани се разрешава дужности члана Школског одбора Основне школе „Војвода Радомир Путник“ у Џепу, а на основу предлога овлашћеног предлагача именује се за члана Школског одбора из реда запослених Марија Ђорђевић, професор енглеског језика и књижевности.

На основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-217/20/17-IV/04**

**ПРЕДСЕДНИЦА,**

**Данијела Поповић**